1906 is da Thoma Ludwig gemainsãm mim Hermann Hesse da Hearausgéba fu da Zaidschrift "März" woan. Im söbn Joa is a a wéng am gfeanztn Gedicht, dés a fian Simplizissimus gschrim håd, wéng "Beleidigung einiger Mitglieder eines Sittlichkeitsvereines" zu ségs Wochan Karza fauadailt woan, dé a in Schdadlhaim bai Minga åsizn miassn håd. 1908 håd õas fu sâine eafoigraichstn Weakin, s Lustschbü "Moral" Premiea ghåbt. In dém håd a unta ãndam  an Fadreta fu am Sitlichkaidsfarain, dea söwa sâine schdrengan moaralischn Brinzipien néd âighåidn håd, in Såz in Mund glégt: "Moralisch sein, das bringe ich in meinem Zimmer allein fertig, aber das hat keinen erzieherischen Wert. Die Hauptsache ist, dass man sich öffentlich zu moralischen Grundsätzen bekennt. Das wirkt günstig auf die Familie, auf den Staat".